ตามหัวข้อเลยค่ะ อยากทราบว่ามีโอกาสท้องมั้ย ฝังยาคุมไปวันที่4 แต่เผลอไปมีอะไรกับแฟนวันที่8แล้วไม่ได้ป้องกัน หนูต้องกินยาคุมฉุกเฉนเลยมั้ยคะหรือไม่เป็นอะไร ขอบค่ะ
สวัสดีค่ะ หากได้เริ่มฝังยาคุมกำเนิดภายใน 1-5 วัน นับจากวันแรกที่มีประจำเดือนมา ยาฝังก็จะออกฤทธิ์ในการป้องกันการตั้งครรภ์ได้ทันที แต่หากไม่ได้เริ่มฝังยาคุมกำเนิดภายใน 1-5 วัน นับจากวันแรกที่มีประจำเดือนมา ยาฝังก็จะยังไม่สามารถออกฤทธิ์ในการป้องกันการตั้งครรภ์ได้ทันที ต้องรอไปอย่างน้อย 7 วัน เพื่อให้ยาได้เริ่มออกฤทธิ์ก่อน ดังนั้น หากเริ่มฝังวันที่ 4 เม.ย. โดยไม่ได้อยู่ในช่วง 5 วันที่ประจำเดือนมา แล้วได้มีเพศสัมพันธ์ในวันที่ 8 เม.ย. ก็จะมีโอกาสตั้งครรภ์ได้ ในกรณีนี้ ควรพิจารณาทานยาคุมฉุกเฉินร่วมไปด้วยค่ะ